NaiveNeuron/SloPal huggingface dataset:
J. Halecký, poslanec: (2007-05-16):
Čo sa týka liberálnosti a flexibility. Tiež sa nazdávam, že podľa hodnotení, ktorými sa dá hodnotiť pracovný proces, hlavne jeho tá finálna časť, možno povedať, že podľa mojich vedomostí  nachádza sa niekde v strede, čo sa týka liberálnosti a čo sa týka niektorých ukazovateľov, možno ešte zaostávame za niektorými modernými štátmi. O tom, že sociálni partneri sa nezúčastnili jeho schválenia,  možno len snáď dokumentovať tú skutočnosť, že zrejme, že asi posun tohto Zákonníka práce išiel tým smerom, ktorým sa asi plánovalo a žiadalo. Chcem ešte vyzdvihnúť to, že skutočne moderným svetom hýbu atypické formy zamestnávania ako agentúrne zamestnávanie, ktoré vo svete  je rozšírenejšie a my vlastne s ním sa stretávame teraz a reagujeme naňho teraz. To znamená, že sú aj ďalšie formy, čo sa týka trvania dĺžky pracovného procesu, pracovného procesu pre rodiny a pre matky a tam ešte myslím si, že je určitý priestor ďalší. Ďakujem.
Laššáková, Jana, podpredsedníčka NR SR (2013-11-28):
Dobre, ale pán poslanec sa vyjadrí potom v rozprave, tak nespochybňujte jeho funkciu.
M. Hort, podpredseda NR SR: (2009-10-27):
A teraz poprosím pána poslanca Branislava Bačíka, ktorý je určený gestorským výborom, výborom pre verejnú správu a regionálny rozvoj, ako spoločný spravodajca, aby predniesol úvodnú spravodajskú informáciu. Nech sa páči.
P. Paška, predseda NR SR: (2009-02-03):
Nech sa páči, pán poslanec Juhász.
Grendel, Gábor, podpredseda NR SR (2021-05-13):
Prezentujme sa a hlasujme. (Hlasovanie.) Prítomných 132 poslancov, za 56, proti 4, zdržalo sa 59 poslancov, nehlasovalo 13. Konštatujem, že sme tento návrh neschválili. Opäť prosím spravodajcu z navrhnutého gestorského výboru pre sociálne veci, pána poslanca Jána Richtera, aby uviedol hlasovanie v prvom čítaní o návrhu poslancov Pellegriniho, Tomáša a Šutaj Eštoka na vydanie zákona, ktorým sa mení a dopĺňa zákon č. 447/2008 o peňažných príspevkoch na kompenzáciu ťažko zdravotného postihnutia, tlač 513, bod 44 schváleného programu. Nech sa páči, pán poslanec. (Hlasovanie o návrhu poslancov Národnej rady Slovenskej republiky Petra Pellegriniho, Erika Tomáša a Matúša Šutaj Eštoka na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia v znení neskorších predpisov , tlač 513.)
Kuciaňová, Magdaléna, poslankyňa NR SR (2016-12-06):
Ďakujem.
Pleštinská, Zita, poslankyňa NR SR (2022-02-18):
Ďakujem, pán predsedajúci. Pán kolega Fico, radšej nech sú to zdravice, ako by to malo byť spŕška nenávisti a nadávok. Prosím, odpovedzte mi. Bola slovenská polícia za vašej vlády pod vplyvom Norberta Bödöra riadená z 5. poschodia? Ako sa pozeráte na 26 ľudí, ktorí sa priznali, že boli súčasťou obludného systému, ktorý ste za vašej vlády ticho tolerovali? Pán Fico, skutok sa stal, alebo nestal? Kto je zodpovedný za skorumpovaný systém v polícii? Nie je to výsledok vašej vlády? Minister Mikulec to má skutočne náročné. Má však odvahu a verím, že sa mu podarí tento systém zmeniť. My si naše príspevky... alebo naše príspevky nedostávame, my si ich pripravujeme, lebo počúvame tie nezmysly, ktoré tu hovoríte v pléne. Ďakujem pekne. (Reakcia z pléna.)
Blaha, Ľuboš, podpredseda NR SR (2023-11-15):
Ďakujem pekne. Mám ešte technickú poznámku od kolegov technikov. Páni kolegovia, keď budete sa hlásiť o slovo, tak prosím, akonáhle vám dám slovo, tak počkajte aspoň jednu alebo dve sekundy, ako stlačíte ten gombík, aby vám to dalo hlas, lebo potom to spôsobuje technické problémy a prestáva fungovať odrátavanie. Ďakujem veľmi pekne za porozumenie. Ďalší sa o slovo v rámci faktickej poznámky prihlásil pán poslanec Ján Horecký. Nech sa páči.
Glváč, Martin, podpredseda NR SR (2018-12-06):
Ďakujem. S faktickými poznámkami nikto. Končím možnosť prihlásiť sa. Ďalšia v rozprave, pani poslankyňa Dubačová, nech sa páči.
Kollár, Boris, predseda NR SR (2021-10-05):
S ďalším procedurálnym návrhom vystúpi pán poslanec Dostál.
M. Urbáni, poslanec: (2009-04-29):
K pánovi poslancovi Slafkovskému. Chcem len potvrdiť to, že si musíme zvykať na to, že niektoré direktívy prídu z Európskej únie, ale zase na druhej strane schválením Lisabonskej zmluvy a v rámci systému subsidiarity a proporcionality takisto budeme môcť reagovať my na niektoré veci, ktoré sa nám nebudú páčiť. Viete iste dobre o systéme žltej karty, oranžovej karty, červenej karty. Ale zase si musíme zvyknúť aj jedno na Slovensku, že aj ten kontrolný mechanizmus Európskej únie sa bude zvyšovať a budeme musieť rešpektovať, že dvaja partneri môžu žiť spolu len vtedy, keď sa navzájom rešpektujú. My nemôžme chcieť od Európskej únie, aby rešpektovala nás, keď my nebudeme rešpektovať niektoré pravidlá. Vstúpili sme do elitnej spoločnosti, musíme sa správať elitne. A ďakujem pánovi poslancovi Haleckému, súhlasím s ním, nemám ho v čom doplniť.
Drobný, Stanislav, poslanec NR SR (2018-05-29):
Ďakujem za slovo. Marian, čo sa čuduješ. Čo sa týka pani poslankyne Verešovej, je to len reakcia ženy, ktorú hryzie svedomie. A zo zúfalstva píše blogy, kde napáda všetkých, ktorí mali odvahu predložiť tento návrh zákona. Ďakujem.
Paška, Pavol, predseda NR SR (2013-06-19):
(Hlasovanie.) 138 prítomných, 130 za, 8 sa zdržali. Pripomienky pána prezidenta sme schválili. Sme v treťom čítaní , otváram rozpravu. Pán poslanec Osuský to je pravdepodobne asi. Nie. Nemám prihlášku do rozpravy, vyhlasujem rozpravu za skončenú a budeme hlasovať.
Blanár, Juraj, podpredseda NR SR (2022-03-24):
Ďalší by mali vystúpiť v rozprave pán poslanec Stančík a pán poslanec Kazda. Keďže sa nenachádzajú v rokovacej sále, strácajú možnosť vystúpiť v rozprave a na základe toho vyhlasujem rozpravu za uzavretú. Chcem sa spýtať pána navrhovateľa, či má záujem o záverečné slovo. Nie? Pán spravodajca, áno? (Reakcia spravodajcu.) V záverečnom slove, nech sa páči, pán spravodajca.
Poliačik, Martin, poslanec NR SR (2014-12-10):
Ďakujem, pán predseda. Ja sa pripájam k pánovi Mikloškovi, k tej prosbe za jednu minútu, ale bol by som rád, keby sme nezabudli ani na ľudí na Slovensku, ktorých ľudské práva sú porušované práve v dnešnej dobe. Keďže máme medzinárodný Deň ľudských práv, netreba myslieť len na obete minulé, treba myslieť aj na to, že máme obrovský priestor na zlepšovanie v oblasti ochrany ľudských práv aj na Slovensku, či už sú to práva ľudí napríklad s inou sexuálnou orientáciou alebo sú to práva ľudí, ktorí vďaka svojim socioekonomickým podmienkam nemôžu žiť, ako by chceli. Ďakujem. (Reakcie z pléna.)
M. Hort, podpredseda NR SR: (2008-12-02):
Žiadam teraz pána poslanca Józsefa Berényiho, aby zaujal miesto pre navrhovateľov a pána poslanca Imre Andruskóa, aby zaujal miesto pre spravodajcu. (Hlasy z pléna.) Áno. Tak poprosím pána Szigetiho, aby zaujal namiesto pána Berényiho miesto pre navrhovateľov. V prerušenej rozprave by teraz mal vystúpiť ústne prihlásený pán poslanec Jozef Líška. Nevidím ho v sále, takže stráca poradie. A ďalším ústne prihláseným je pán poslanec Jaroslav Paška. Nech sa, páči pán poslanec.
Gašpar Tibor, podpredseda NR SR (2024-09-17):
Vážené panie poslankyne, vážení páni poslanci, pokračujeme v popoludňajšom rokovaní štvrtého dňa 19. schôdze Národnej rady Slovenskej republiky. Budeme pokračovať druhým čítaním o vládnom návrhu zákona, ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov a ktorým sa dopĺňa zákon č. 35/2019 Z. z. o finančnej správe a o zmene a doplnení niektorých zákonov v znení neskorších predpisov. Vládny návrh zákona je uverejnený ako tlač 458, výsledky rokovania výborov sú v tlači 458a. Prosím ministra vnútra Slovenskej republiky Matúša Šutaja Eštoka, aby vládny návrh zákona odôvodnil. Nech sa páči, máte slovo. (Rokovanie v druhom čítaní o vládnom návrhu zákona, ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov a ktorým sa dopĺňa zákon č. 35/2019 Z. z. o finančnej správe a o zmene a doplnení niektorých zákonov v znení neskorších predpisov , tlač 458.)
Burian, Jozef, poslanec NR SR (2016-05-25):
Ďakujem, pán predsedajúci. A neviem, či som správne pochopil pána Poliačika. Tá variabilita už dnes je nastavená v tom príspevku na starostlivosť o dieťa. Ak sa bavíme od..., medzi tým 3 až 6 rokmi tou nadstavbou, to je otázka, ako je možnosť financovania zo strany zabezpečená. To nie je len na to, aby sa stavali nové škôlky. Veď sú tu predškolské zariadenia, ktoré boli jednoducho zdevastované. To je na rekonštrukciu, na obnovu takýchto, takýchto zariadení. A myslím, že z 20 mil. sa dá niečo urobiť, to, čo sa pomerne dosť často zanedbávalo, a možno obce skôr predávali takýto majetok, ako keby sa starali. To je odpoveď sčasti aj na pána Laurenčíka, aj pána Mihála. Jednoducho je to originálna kompetencia tej obce a toho mesta. Otázka znie, že teda ak, do akej miery dokáže aj tá obec zafinancovať takéto zariadenie. To neni otázka nejaká, by som povedal, len podružná. Je to otázka peňazí a otázka financovania. Ak sa postavíme na to, že toto vieme zabezpečiť v prioritách pre municipality, potom je možnosť baviť sa o tom, či ten príspevok bude aj 280 aj vo vzťahu k mestám, obciam. Ďakujem.
Galek, Karol, poslanec NR SR (2023-06-13):
Ďakujem pekne všetkým, ktorí reagovali. Už som sa naučil, že odpovedať všetkým nie je možné, ale teda dovolím si reagovať najmä na pána Faiča. Áno, demokratická vláda vzíde z demokratických volieb. Ja som možnože zabudol dodať jeden dovetok, že táto demokratická vláda musí demokratickou aj ostať. A bohužiaľ, zažili sme to aj v histórii Slovenska, že to, čo sa na prvý pohľad javilo ako demokratické, v konečnom dôsledku skončilo ako korupčné, skončilo mnohými škandálmi, skončilo častokrát populizmom a obyčajnou polarizáciou spoločnosti. Takže nie všetko, čo je na prvý pohľad demokratické a čo teda si spoločnosť vyberie, nakoniec tak aj musí byť. No a potom už je neskoro, samozrejme, búchať si hlavu o stôl. Čo sa týka, keď ste spomenuli ten rozpor medzi tou pravicovosťou a ľavicovosťou v rámci programového vyhlásenia vlády, toto nemá stranícku príslušnosť. Strana môže byť buď pravicová, alebo ľavicová, ale to je orientácia. To znamená, že to nie je o SaS-ke, to nie je o OĽANO, to nie je o SMER-e, to nie je o HLAS-e, je to o tom, ktorá strana je ako orientovaná. My sme orientovaní pravicovo, vy ste orientovaní ľavicovo, a teda asi v tom programe nenachádzate také veľké množstvo tých rôznych opatrení, ktoré by ste vy si vedeli predstaviť, alebo ktoré by ste si tam priniesli. A ešte, ja som to aj povedal, to je úplne v poriadku, pretože v tomto je ten náš rozdiel, a preto my sme pripravení toto programové vyhlásenie podporiť, pretože je v súlade s našou orientáciou. Nie s tým, že my sme SaS-ka, ale s tým, že sme pravicovo orientovaní a že tieto hodnoty aj vyznávame. Ďakujem.
Jurinová, Erika, podpredsedníčka NR SR (2015-06-26):
Ďakujem pekne. Páni poslanci, vyhlasujem všeobecnú rozpravu za skončenú a o záverečné slovo požiadal navrhovateľ. Nech sa páči.
Uhrík, Milan, poslanec NR SR (2018-05-29):
Ďakujem, Martin. My sme tvoje vystúpenie počúvali v aute cez telefón, lebo sme boli trošku v tej dopravnej zápche kvôli tej nehode, a nepočuli sme na začiatku, že hovoríš o histórii, ja som si myslel celý čas, že rozprávaš o súčasnosti, a až potom mi zaplo, že teda keď si spomenul prvýkrát slovo Sovietsky zväz, takže teda je to nejaký exces do minulosti. Ale skutočne, keby si tam nespomínal tie roky a narážky na históriu, tak by to bolo ako, ako zrkadlová kópia súčasného stavu. Takisto legalizácia homosexuálov alebo homosexuálnych manželstiev, zväzkov. Homosexuálny problém nie je problém, je, teda keď si žiadajú nejaké nadpráva. Transvestiti, rozvody ľahšie ako sobáše, sobáše zredukované na, len na čisto nejaké obchodné manželské zmluvy. Stalin si potom, samozrejme, uvedomil, že je táto, tieto liberálne zákony majú negatívny vplyv na demografiu, tak ich nejakým spôsobom obmedzil, ale jeho nasledovníci sa opäť k nim vrátili, čiže na tom historickom výlete do minulosti vidno, že tá história sa opakuje, ale že je tam aj nejaké pozitívum. A to pozitívum je, že spoločnosť má nejaké tie pudy sebazáchovy, že si uvedomuje, kedy už je naozaj zle, že niektoré tie, niektoré tie zákony a uvoľnenia jednoducho nesmerujú k ničomu dobrému, ale práve naopak, k množstvu zlých vecí, a nie sú dlhodobo udržateľné. A ja verím tomu, že aj v súčasnosti ten, tá vlna liberalizmu, ktorá ovláda súčasnú Európu, súčasné Slovensko, ktorá je postavená práve na tých neomarxistických ideológiách a myšlienkach, jednoducho že je len dočasná, a skôr či neskôr aj v slovenskej spoločnosti prebudí pud sebazáchovy, tá spoločnosť sa vzoprie, a nielen na Slovensku, ale aj v celej Európe, tá spoločnosť sa vzoprie, postaví sa tomu a začne, naopak, chrániť tie tradičné hodnoty, na ktorých stojí civilizácia už tisíce rokov. Čiže ďakujem pekne za tento príspevok.
Hort, Milan, podpredseda NR SR (2010-10-19):
Ďakujem pekne. A teraz prosím spravodajcu, ktorého určil gestorský výbor pre pôdohospodárstvo a životné prostredie pána poslanca Igora Sidora, aby nás oboznámil s úvodnou spravodajskou informáciou. Pán poslanec, nech sa páči.
Susko, Boris, poslanec NR SR (2015-12-09):
Teraz budeme hlasovať o pozmeňujúcom návrhu pána poslanca Madeja.
B. Bugár, podpredseda NR SR: (2004-09-23):
V. Horák, poslanec: Áno, ďakujem. Vážené dámy a páni, poprosil by som, pán poslanec Baška mal správny postreh a pravdepodobne pri kopírovaní toho môjho pozmeňujúceho návrhu na 3. strane vypadol posledný riadok. Tam ten text končí „§ 4 ods. 1“ a pod ním má nasledovať veta: „Finančné prostriedky najmenej vo výške garantovaného minima. Garantované minimum“ a pokračuje to textom na druhej strane. Poprosil by som vás, keby ste si to tam doplnili.
Glváč, Martin, podpredseda NR SR (2018-05-29):
Pani poslankyňa Nehézová.
Žiga, Peter, podpredseda NR SR (2024-10-02):
Na vaše vystúpenie evidujem šesť faktických poznámok. Ako prvý pán poslanec Dvořák.
Číž, Miroslav, poslanec NR SR (2016-05-17):
Vážená pani podpredsedníčka, nedá sa byť celkom neosobný, ale skúsim nejako inak. Prvý citát: „Kontrolná skupina v čase kontroly nezistila porušovanie práv dieťaťa, ani žiadne nedostatky v starostlivosti o deti. Kontrolná skupina ministerstva práce a sociálnych vecí.“ Eva Valová, prokurátorka, Bratislava, tuším, 5: „Na základe zistených skutočností som dospela k záveru, že nie je odôvodnený záver, že by dochádzalo k porušovaniu práv detí v detskom domove PETO, Prokopova 45 v Bratislave. V zariadení umiestneným deťom je poskytovaná dostatočná starostlivosť.“ Ďalšia kontrola, ktorú vykonalo ústredie práce, bola iba tá, že teda sa nehlásil nejaký zamestnanec do 8 dní a tak ďalej, voči čomu teda kontrolovaný subjekt dramaticky namietal správnou argumentáciou, ktorá je silná, ale ktorá sem nepatrí. Po tomto celom, pani podpredsedníčka, ja sa bojím, že toto je vaša osobná iniciatíva, osobná, nezmyselná, prázdna pomsta pani ministerke Tomanovej, bývalej. A teda robíte to prostredníctvom jej dcéry a detského domova, ktorý vedie. V tom je ten problém. A že tu už je skoro organizovaná skupina v tejto veci, uznávam, máte charizmu a pravdepodobne ste časť ľudí presvedčila o tom, že takéto konanie je správne. Ja som absolútne presvedčený, že takéto konanie je nesprávne, a preto som tu vystúpil a, samozrejme, aj rátal s tým, čo všetko sa dozviem od vás všetkých tu na svoju adresu. Som presvedčeným, že jednoducho keď je raz nejaká nespravodlivosť a hrubá šikana niekoho z nekalých dôvodov, treba proti tomu vystúpiť. Ďakujem vám za pozornosť.
Mazurek, Milan, poslanec NR SR (2021-06-24):
Pani poslankyňa, máte veľmi dobrú stratégiu umučiť nás tu k smrti, a keď už ste na začiatku poukázali na ten zaujímavý fakt, že tá dochádzka vládnych poslancov je slabá, tak to som vám vďačný. No a nebudem s vami komunikovať nejak vážne, lebo to naozaj nemá vôbec žiaden zmysel. Chcem len tak, ako ste povedali, pozdraviť hore saskárov mladých na balkóne, keď už tam sú, a zaželať im veľa šťastia a dúfať, že tam nepríde nejaký drogový pes, aby náhodou neboli vzatí z pléna Národnej rady niekde inde. (Reakcia z pléna a smiech v sále.)
S. Janiš, poslanec: (2008-09-16):
Takže len pokojne vracajte Slovensko späť dozadu a hlásajte, že vy dokážete zregulovať ceny tak, aby boli prijateľné pre obyvateľov. Skúste vytvárať také podmienky, nelikvidujte podnikateľské prostredie, skúste sa zaoberať tým, ako pomôcť ľuďom iným spôsobom, ako rozbehnúť čím ďalej tú ekonomiku, lebo v hospodárskom raste nás aj Rumunsko... (Prerušenie vystúpenia časomierou.)
Kozelová, Monika, poslankyňa NR SR (2020-07-23):
Pán Blanár, ja len tak v krátkosti. Včera som si pozrela príhovor pána poslanca Fica v angličtine, a teda poviem vám, tiež to bol zážitok. Niečo medzi indickým taxikárom a ruským turistom v Dubaji. Celý váš príhovor, sa nás pýtate, či nám niečo nevadí. Tak ja len tak v skratke, vadí. Vadí mi vaša demagógia, váš povýšenecký prejav, kde sa na nás obraciate ako na nesvojprávne deti na základke. Dovoľte, aby som vám povedala, a nielen za seba, ale za všetkých mojich kolegov, že my sme svojprávni ľudia, rozmýšľajúci a slušní a pripravení bojovať za svojich voličov. Ja chápem, že na nás upierate svoj pohľad smutného bernardína, ale verte tomu, že vás chápeme. Ťažko hovoriť k vlastným, to by tu museli byť. Ja len pevne verím, že toto bol váš posledný monológ tohto divadelného predstavenia, lebo ak takéto výmysly budeme musieť počúvať po každom príspevku v rozprave, tak amen, tma. Fakt dúfam, že tento bol posledný.
Glváč, Martin, podpredseda NR SR (2017-05-17):
S reakciou pán poslanec Poliačik.
P. Hrušovský, podpredseda NR SR: (2001-10-30):
(Hlasovanie.) Prítomných je 100 poslancov, za návrh 91, proti 2, zdržali sa 4, nehlasovali 3. Návrh sme schválili. Poprosím teraz pána poslanca Kužmu, ktorého poveril gestorský výbor, aby Národnej rade predložil návrhy uznesení o prerokúvanom návrhu skupiny poslancov, ktorým sa mení a dopĺňa zákon č. 282/1993 Z. z. o zmiernení niektorých majetkových krívd spôsobených cirkvám. Nech sa páči, pán poslanec, máte slovo.
Galko, Ľubomír, poslanec NR SR (2017-03-29):
Ale ja som 30 minút.
Danko, Andrej, predseda NR SR (2019-11-26):
(Hlasovanie.) Prítomných 146 poslancov, za 80, proti 56, zdržalo sa 10. Konštatujem, že Národná rada po opätovnom prerokovaní schválila novelu zákona č. 180/2014 Z. z. o podmienkach výkonu volebného práva vrátenú prezidentkou Slovenskej republiky. Nasleduje hlasovanie v druhom čítaní o zákone zo 16. októbra 2019, ktorým sa mení a dopĺňa zákon č. 201/2008 Z. z. o náhradnom výživnom, vrátenom prezidentkou Slovenskej republiky na opätovné prerokovanie Národnou radou (tlač 1788). Dávam slovo spoločnému spravodajcovi z výboru pre sociálne veci poslancovi Burianovi, aby hlasovanie uvádzal. (Hlasovanie o zákone zo 16. októbra 2019, ktorým sa mení a dopĺňa zákon č. 201/2008 Z. z. o náhradnom výživnom a o zmene a doplnení zákona č. 36/2005 Z. z. o rodine a o zmene a doplnení niektorých zákonov v znení nálezu Ústavného súdu Slovenskej republiky č. 615/2006 Z. z. v znení neskorších predpisov a ktorým sa menia a dopĺňajú niektoré zákony, vrátenom prezidentkou Slovenskej republiky na opätovné prerokovanie Národnou radou Slovenskej republiky , tlač 1788.)
Fedor, Martin, poslanec NR SR (2013-12-03):
Ďakujem, pani predsedajúca. K tomuto, k tejto správe vystúpilo v rozprave päť pánov poslancov. Žiaden z nich nepredniesol žiaden pozmeňovací návrh, preto, prosím, dajte hlasovať o návrhu uznesenia tak, ako bol v úvodnom slove prezentovaný.
Glváč, Martin, podpredseda NR SR (2017-10-18):
S faktickými poznámkami siedmi, ôsmi poslanci, posledný pán poslanec Bagačka. Ukončujem možnosť prihlásiť sa. Pán poslanec Baránik.
Baláž, Radovan, poslanec NR SR (2018-06-20):
Keďže sme odhlasovali všetky body zo spoločnej správy, dajte hlasovať o tom, že prerokovaný vládny návrh zákona prerokujeme v treťom čítaní ihneď.
Pellegrini, Peter, predseda NR SR (2015-10-30):
Vážené panie poslankyne, vážení páni poslanci, pristúpime k hlasovaniu o návrhu na vyslovenie nedôvery ministrovi zdravotníctva Slovenskej republiky. Chcem uviesť, že podľa čl. 88 ods. 2 Ústavy Slovenskej republiky na vyslovenie nedôvery vláde alebo jej členovi je potrebný súhlas nadpolovičnej väčšiny všetkých poslancov, to znamená súhlas najmenej 76 poslancov. Prosím teraz pána spravodajcu, pána poslanca Valockého, aby uviedol hlasovanie o návrhu uznesenia. Nech sa páči.
Glváč, Martin, podpredseda NR SR (2018-12-06):
Ďakujeme. Dovoľte mi ešte, aby som privítal na balkóne žiakov 1. Súkromného Banskobystrického gymnázia. Vitajte v Národnej rade! (Potlesk.) Potom taká malá prosba aj pre budúcnosť, keď sa hlásite s tými doplňujúcimi otázkami, stlačte trojku, lebo ťažko vás identifikujú od toho vrchného stolíka. A teraz už ôsma otázka od pána poslanca Dostála, adresovaná ministrovi Lajčákovi, znie: „Vo vojenskej agresii voči územiu Ukrajiny a anexii Krymu sa Rusko dopustilo ďalšieho pošliapania medzinárodného práva a ďalšieho útoku na Ukrajinu, tentokrát na mori. Prečo ste tento akt agresie Ruska voči nášmu východnému susedovi dodnes rázne neodsúdili?“ Odpovedať bude pán minister Žiga za neprítomného ministra zahraničných vecí, nech sa páči.
I. Mikloš, podpredseda vlády a minister financií SR: (2003-06-17):
Ďakujem pekne. P. Rusko, podpredseda NR SR: Ďakujem pekne pánovi podpredsedovi. Dávam slovo poslancovi Jozefovi Hurbanovi a prosím ho, aby informoval o výsledku rokovania návrhu vlády na skrátené legislatívne konanie. Zrejme je zmena, mám napísané pána poslanca Hurbana, príde pán poslanec Mikuš. Nech sa páči.
Zmajkovičová, Renáta, podpredsedníčka NR SR (2013-09-24):
Mala by som vás upozorniť, prosím vás fakt k obsahu zákona. (So smiechom.) Poprosím, pán poslanec, ale ďakujem za lichôtku. Ďakujem veľmi pekne.
Žiga, Peter, podpredseda NR SR (2023-12-13):
Vráťte čas pani poslankyni dvadsať sekúnd.
Laššáková, Jana, podpredsedníčka NR SR (2015-06-18):
Pán poslanec Daniš, nech sa páči.
I. Farkas, poslanec: (2009-09-08):
Dovoľte mi, aby som to zdôvodnil. Minister financií viackrát avizoval, že vláda do 15. augusta predloží revidový návrh štátneho rozpočtu na rok 2009, nestalo sa tak a vláda nemá záujem takýto krok učiniť. Stav verejných financií napriek tomu je ďaleko od žiadaného ideálu a čísla, hodnoty sú ďaleko od schváleného štátneho rozpočtu na rok 2009. Ďakujem pekne.
Hort, Milan, podpredseda NR SR (2010-08-04):
Pán poslanec Mikuš, moment. Dajte mu, prosím, nový čas. Prosím kolegov a kolegyne, keď sa navzájom počúvame z jednej strany, počúvajme sa aj z druhej a skúsme rešpektovať rokovací poriadok. Ďakujem. Teraz poprosím o dve minúty pre pána Mikuša.
Zmajkovičová, Renáta, podpredsedníčka NR SR (2013-10-16):
Pán poslanec Fecko.
Jurinová, Erika, podpredsedníčka NR SR (2012-10-30):
Ďakujem, pán poslanec. Ďalší prihlásený je pán poslanec Poliačik, ktorého neregistrujem v sále, stráca poradie. Pán poslanec Vašečka.
Danko, Andrej, podpredseda NR SR (2024-04-18):
Vážené pani poslankyne, vážení páni poslanci, otváram tretí rokovací deň 12. schôdze Národnej rady Slovenskej republiky. Na dnešnom rokovacom dni o ospravedlnenie nepožiadal žiaden poslanec. Podľa odsúhlasenej zmeny programu pristúpime k rokovaniu o návrhu na zmeny v zložení výborov, o návrhu na zlože... o návrhu na zmeny v zložení výborov Národnej rady Slovenskej republiky, voľbu overovateľa Národnej rady a vymenovanie náhradného člena stálej delegácie Národnej rady. To je tvoj bod? (Oslovený člen vlády pristúpil k predsedajúcemu.) Toto? O vládnom návrhu hospodá... (Vypnutie mikrofónu. Krátka pauza. Predsedajúci telefonuje internou linkou.) Vážený pán minister, tak začneme schváleným bodom, ktorý bol včera prejednaný a zaradil sa ešte pred tvoj bod. Takže ešte raz, podľa odsúhlasenej zmeny programu pristúpime k rokovaniu o návrhu na zmeny v zložení výborov Národnej rady Slovenskej republiky, voľbu overovateľa Národnej rady Slovenskej republiky a vymenovanie náhradného člena stálej delegácie Národnej rady Slovenskej republiky . Návrh má parlamentnú tlač 271 a bol vypracovaný na základe návrhu poslancov, členov poslaneckého klubu za stranu SMER – sociálna demokracia a poslancov – členov poslaneckého klubu za stranu HLAS – sociálna demokracia. Otváram rozpravu o tomtom bode programu. Do rozpravy som nedostal žiadnu písomnú prihlášku, preto sa pýtam, či sa chce do tejto rozpravy zapojiť niekto ústne. Ak nie, vyhlasujem túto rozpravu za skončenú a prerušujem rokovanie o tomtom bode programu. Ďalším bodom programu je druhé čítanie o vládnom návrhu zákona, ktorým sa mení a dopĺňa zákon č. 187/2021 Z. z. o ochrane hospodárskej súťaže a o zmene a doplnení niektorých zákonov v znení zákona č. 309/2023 Z. z. Vládny návrh zákona má tlač 103. Spoločná správa výborov má tlač 103a. Prosím podpredsedu vlády Slovenskej republiky pre plán obnovy a znalostnú ekonomiku Petra Kmeca, aby vládny návrh zákona odôvodnil. (Rokovanie v druhom čítaní o vládnom návrhu zákona, ktorým sa mení a dopĺňa zákon č. 187/2021 Z. z. o ochrane hospodárskej súťaže a o zmene a doplnení niektorých zákonov v znení zákona č. 309/2023 Z. z. , tlač 103.)
Bugár, Béla, podpredseda NR SR (2017-09-14):
Nie. Mala dať počas rozpravy. Pán poslanec, ale vy ste tu nebol. (Reakcia rečníka: „Ale nemohla dať počas rozpravy.“) Vy ste tu nebol, tak to je vaša chyba.
Grendel, Gábor, podpredseda NR SR (2020-03-24):
Pán poslanec Miroslav Žiak.
P. Paška, predseda NR SR: (2008-04-11):
(Hlasovanie.) 130 prítomných, 125 za, 1 proti, 2 sa zdržali, 2 nehlasovali. Tieto body sme prijali.
Budaj, Ján, minister životného prostredia SR (2021-12-09):
Ďakujem pekne, pán predsedajúci. Vážené panie poslankyne, vážení páni poslanci, návrh novely zákona, ktorým sa mení a dopĺňa zákon č. 15/2005 Z. z. o ochrane druhov voľne žijúcich živočíchov a voľne rastúcich rastlín, reguláciou obchodu s nimi a o zmene a doplnení niektorých zákonov v znení neskorších predpisov, prináša zákaz držby vybraných skupín živočíchov a odovzdania ich do držby inej osoby na území Slovenskej republiky. Ide najmä o cieľ dosiahnuť reguláciu súkromných a komerčných chovov veľkých mačkovitých šeliem, tigrov, levov, medveďov a primátov. Produkty z týchto živočíchov sa totiž využívajú na tradičnú ázijskú medicínu, preto sú čoraz viac vyhľadávané chovy na Slovensku, kde na rozdiel od iných európskych štátov dosiaľ táto regulácia chýba. Vytvára to tlak na to, že Slovensko sa stane rajom priekupníkov s uhynutými zvieratami, ktoré potom rôznymi procedúrami, alebo aj po častiach sú vyvážené, alebo aj tu spracované na maste, oleje, alebo ako už bolo zmienené, komponenty ázijskej, ázijskej medicíny. Dôvodom zavedenia teda zákazu držby vybraných druhov uvedených skupín živočíchov je snaha o humánny postoj k zvieratám a snaha predchádzať prenikaniu už odchovaných exemplárov a produktov z nich do nelegálneho obchodu, či už je to obchod na území Slovenska, alebo je to pašované inde do Európy. Tento obchod s exemplármi alebo s telami exotických živočíchov je v rámci celej Európskej únie prepoján... poprepájaný, a nie izolovaný len na územie Slovenskej republiky, preto exempláre pochádzajúce zo Slovenska sú často zdrojom nelegálneho obchodu v iných členských štátov Európskej únie. Návrh novely zákona zároveň prináša doplnenie a zjednotenie kompetencií a oprávnení orgánov štátneho dozoru vo veciach kontroly chovateľov, ktorí chovajú exotické zvieratá, a ochrany týchto exemplárov tými, ktoré orgánom štátneho dohľadu ukladá zákon č. 543/2002 Z. z. o ochrane prírody a krajiny v znení neskorších predpisov, a zakotvuje mechanizmus povinného vyhotovovania fotodokumentácie neživých exemplárov z vybratého zoznamu živočíchov, čiže už spomínané exotické mačkovité šelmy, medvede a tiež primáty. Ide o to, aby táto fotografia umožňovala aj po uhynutí zvieraťa možnosť ich identifikácie pri kontrole napríklad cezhraničného styku alebo pri inej kontrole orgánov štátneho dohľadu nad... štátneho dozoru a inými orgánmi vymáhania práva. Vážený pán predsedajúci, vážené panie poslankyne, páni poslanci, verím, že predložený návrh zákona schválite, Slovensko sa potom pripojí k ostatným krajinám, ktoré dbajú o to, aby sa nezneužívali takéto pokútne chovy, aby sa s mŕtvymi telami týchto zvierat nezaobchádzalo na pašovanie alebo na nelegálny obchod s afrodiziakami, alebo s inými domnelými liečivami podľa ázijských zvykov. Ďakujem pekne.
P. Hrušovský, predseda NR SR: (2005-02-01):
D. Štrofová, poslankyňa: Ďakujem, pán predsedajúci, ja chcem požiadať, aby vláda predložila Národnej rade správu o vývoji kriminality a objasnenosti trestných činov za rok 2004, a druhú, aby predložila Národnej rade správu o vývoji životnej úrovne a nezamestnanosti v Slovenskej republike za rok 2004, aj podľa regiónov. Ďakujem.
P. Paška, predseda NR SR: (2008-03-27):
(Hlasovanie.) 142 prítomných, 79 bolo za, 52 proti, 11 sa zdržalo. Konštatujem, že sme schválili uznesenie k správe o súčasnom stave nákladného železničného prepravcu Cargo. Ďakujem pekne, dámy a páni. Budeme teraz pokračovať v prerušenej rozprave v prvom čítaní o vládnom návrhu zákona, ktorým sa mení a dopĺňa zákon č. 220/2004 Z. z. o ochrane a využívaní poľnohospodárskej pôdy a o zmene zákona č. 245 o integrovanej prevencii a kontrole znečisťovania životného prostredia , tlač 546. Poprosím, aby pani ministerka za navrhovavateľa a pani Magda Košútová ako spravodajkyňa zaujali svoje miesta. Otváram rozpravu. Písomne sa do rozpravy prihlásil pán poslanec Simon a pani poslankyňa Tkáčová. Ešte predtým, ako dám slovo pánovi poslancovi Simonovi, ktorého tu zatiaľ nevidím, jeden procedurálny návrh od pána predsedu zahraničného výboru.
Laššáková, Jana, podpredsedníčka NR SR (2015-10-21):
Pán poslanec Mičovský, nech sa páči, máte slovo.
Krajniak, Milan, minister práce, sociálnych vecí a rodiny SR (2022-10-18):
Ďakujem veľmi pekne, pán predseda. Vážené dámy a páni, o tomto návrhu sme hovorili už v parlamente v posledných týždňoch viackrát. Podľa vašich požiadaviek viacerých poslancov bol priamo v texte toho zákona zakomponovaný rozpis jednotlivej finančnej pomoci pre ministerstvo hospodárstva, to je pomoc pre podniky. V súvislosti s energiami ministerstvo práce, sociálnych vecí a rodiny – 190 mil. na kompenzácie pre vysoké ceny energií pre domácnosti, 207 mil. tzv. 14. dôchodok a 200 mil. Všeobecná pokladničná správa, to sú školy, nemocnice, zariadenia sociálnych služieb a ďalšie organizácie v rámci verejného sektora. S pánom ministrom hospodárstva sme tu aj kvôli tomu, že táto novela pomôže najmä našim dvom kapitolám, aby sme mohli začať vyplácať kompenzácie už v tomto roku a nielen v budúcom. Ďakujem.
Pčolinský, Peter, podpredseda NR SR (2023-03-16):
Uzatváram možnosť faktických. Jedna faktická poznámka. Pán poslanec Svrček.
Bugár, Béla, podpredseda NR SR (2017-12-05):
Pani poslankyňa Verešová.
J. Mikolaj, podpredseda vlády a minister školstva SR: (2008-05-13):
Iné je to pri povinnej školskej dochádzke. Tá je povinná. Takže obce sú zriaďovateľmi a štát si stále drží direkciu, ale pri rekreačnom športe, pri školských krúžkoch, pri tých aktivitách, ktoré musia ísť zdola, nie zhora z direktívy štátu si neviem predstaviť, že by sme obciam zobrali originálnu kompetenciu vrátane časti daní, ktoré majú a štát, že by nejakým normatívom alebo ako inak. Nejakým normatívom alebo nejakým príkazom, že by posielal tieto a kontroloval tieto finančné prostriedky do posledného krúžku. To z hľadiska štátu je nerealizovateľné, neuskutočniteľné, to mi verte. Treba iné aktivity, podľa mňa motivačné, podporné, to skôr. Grantové schémy, tak ako je to v zahraničí, ale nie direktívou, nie na silu, nie s tým, že by to šlo zo strany štátu. Nie je tu, škoda, pani poslankyňa Cibulková, tak sa ani nebudem k nej vyjadrovať, čo je škoda, lebo niektoré jej názory neboli zlé, niektoré sú zlé, tak možno, že pri druhom čítaní sa pani poslankyňa bude môcť s mojimi odpoveďami zoznámiť, ale narážala aj ona ohľadom financovania a tam by som chcel naozaj upozorniť na to, čo máme uverejnené v § 8 ods. 5, je mimoriadne dôležité, kde sa hovorí, že na účely podnikania športovej reprezentácie môže založiť obchodnú spoločnosť Národný športový zväz, iba ak je jediným spoločníkom a podiel  zo zisku po zdanení môže používať na plnenie úloh § 8 ods. 2 a na svoju činnosť. Nie inde. Na záver, lebo naozaj sa nedá sústrediť na šport zrejme. Takže na záver preskočím všetko, čo som chcel povedať. Na záver iba toľko, ja si myslím, že aj spolu s pánom splnomocnencom vlády sme otvorení na to, aby pozmeňujúce návrhy, ale hovorím to úprimne, pozmeňujúce návrhy aj, pán podpredseda Hort, ktoré máte, môžeme si sadnúť, nie je dôvod, aby sme tu nejako politikárčili. Sadnime si a ja som za to, aby sme ten zákon, pretože už sa patrí, aby konečne nejaký zákon prijatý bol, tak ho dolaďme a dúfam, že zaň zahlasujete potom aj vy. Ďakujem pekne. (Potlesk.)
Heger, Eduard, poslanec NR SR (2020-03-20):
Sľubujem. (Potlesk.)
Laurenčík, Milan, podpredseda NR SR (2022-03-23):
Dve faktické poznámky na vaše vystúpenie. Nech sa páči, ako prvý – pán poslanec Ondrej Dostál.
Gažovičová, Tina, poslankyňa NR SR (2023-12-19):
Ďakujem pekne za slovo a ďakujem veľmi pekne kolegyni Nash za tento príspevok. Ty si to naozaj tak veľmi poctivo nás previedla všetkými, všetkými tými ustanoveniami a ja by som chcela iba vyzdvihnúť, že som presvedčená, že kolegyňa Nash je naozaj jedna z najlepších, patrí medzi najlepších odborníčok a odborníkov, ktorých momentálne v tejto Národnej rade k športovým politikám máme, a mňa teda, som teda veľmi rada, že si prešla aj také tie drobnejšie body, ktoré sa naozaj týkajú toho nového ministerstva alebo keďže v tom zákone je toho tak veľa, tak často sa tá rozprava niesla nejakým iným smerom a tri veci ma minimálne veľmi zaujali. Jedna je práve tá otázka telocviční a ako si uviedla, že vlastne po novom nebude úplne jasné, čo ohľadom telocviční spadá pod kompetencie nového ministerstva a čo pod ministerstvo športu, čo je, myslím, že krásna vecná ukážka toho, na čo sme už aj poukazovali, že práveže to môže byť na škodu športu, že sa vlastne oddeľujú tie kompetencie od toho školstva. Druhé je práve ten problém s tým registrom právnických osôb v športe a taký ten obrovský otáznik zase nevysvetlený zo strany vlády, že prečo sa teda ruší tá povinnosť, aby sa organizácia registrovala, keď chce požiadať o dotáciu na šport a aby vlastne už po novom nemala tú povinnosť dokazovať, že naozaj je to organizácia, ktorá sa venuje športu, lebo to vytvára obrovskú šedú zónu, kde vlastne by sa mohli peniaze, ktoré majú ísť na šport naozaj, aby sme dohliadli na ich účel. Ďakujem.
Šimečka, Michal, podpredseda NR SR (2024-06-26):
Pán poslanec Mikulec s reakciou na faktické poznámky. Nech sa páči.
Glváč, Martin, podpredseda NR SR (2017-04-05):
Ďakujem. S faktickou poznámkou dvaja poslanci. Ukončujem možnosť prihlásenia sa. Pán poslanec Poliačik.
Ľ. Mušková, poslankyňa: (2002-10-15):
I. Presperín, doterajší podpredseda NR SR: Igor Pinkava. I. Pinkava, poslanec: Sľubujem. I. Presperín, doterajší podpredseda NR SR: Dana Podracká. D. Podracká, poslankyňa: Sľubujem. I. Presperín, doterajší podpredseda NR SR: Ladislav Polka. L. Polka, poslanec: Sľubujem. I. Presperín, doterajší podpredseda NR SR: Milan Rehák.
Jurinová, Erika, podpredsedníčka NR SR (2012-11-06):
Ďakujem, pán poslanec. Týmto ukončujem dnešný deň 8. schôdze Národnej rady. Stretneme sa zajtra ráno o deviatej. Budeme pokračovať prihláseným do rozpravy Štefanom Kuffom. Ešte predtým chce vystúpiť pán... Dobre. Takže budeme pokračovať vystúpením pána poslanca Kuffu, ktorý vás dnes chcel pozdraviť a už som mu to neumožnila. Pekný večer prajem. (Prerušenie rokovania o 19.01 hodine.)
Laššáková, Jana, podpredsedníčka NR SR (2015-06-18):
Prezentujme sa a hlasujeme. (Hlasovanie.) Prítomných 133 poslancov, za návrh bolo 56, proti 4, zdržalo sa 73 poslancov. Konštatujem, že sme neschválili návrh uznesenia o postúpení návrhu zákona do druhého čítania. Ďalej prosím spravodajcu, ktorého určil navrhnutý gestorský, ústavnoprávny, výbor poslanca Miroslava Kadúca, aby uviedol hlasovanie o bode 28 programu, je to prvé čítanie o návrhu poslancov Národnej rady Slovenskej republiky Daniela Lipšica, Richarda Vašečku a Ľubomíra Galka na vydanie zákona, ktorým sa mení a dopĺňa zákon č. 153/2001 Z. z. o prokuratúre v znení neskorších prepisov (tlač 1604). Nech sa páči, pán spravodajca, uveďte hlasovanie.
Budaj, Ján, poslanec NR SR (2017-06-21):
Ďakujem pekne. Tak nedá sa pánovi Paškovi neodpovedať, lebo on ako naozaj je tuná známy obdivom k liberálnej demokracii, si zažartoval veľmi vtipne. Ja myslím, že návrh zákona, o ktorom sa tu rokovalo, bude mať na ÚPN presne tie liberalizačné účinky ako každá iná poprava. Čiže popravený sa bude cítiť o hlavu ľahší a bude sa cítiť tak slobodnejšie.
M. Číž, podpredseda NR SR: (2007-12-06):
(Hlasovanie.) Prítomných 138 poslancov, za návrh hlasovalo 80 poslancov, proti 39, zdržalo sa 19 poslancov. Konštatujem, že aj tieto návrhy sme schválili. Nech sa páči.
Hort, Milan, podpredseda NR SR (2011-10-11):
Reagovať teraz na vystúpenie rečníkov vo faktických poznámkach bude pán minister zahraničných vecí. Nech sa páči.
Osuský, Peter, poslanec NR SR (2013-02-06):
Ďakujem pekne. No, začnem tou Rodéziou. Kolega Hlina, vy, samozrejme, môžete mať skúsenosť s prosperujúcou rodinnou farmou, ale vedomosti o histórii Afriky to nenahradí. Príbeh Rodézie, Iana Smitha, bielych farmárov, potom vyhnaných resp. zmasakrovaných, ktorí urobili z Rodézie obilnicu Afriky, nebol príbeh novodobého otrokárstva. To, čo tam predvádza ďalších 25 rokov Robert Mugabe, to už bola trošku väčšia tragédia. Takže hovoriť mne o novodobom otrokárstve znamená ukázať, že si niečo musíte doštudovať. Pokiaľ ide o tie dotácie a nedotácie, chcem povedať znova len jedno. Niekto sa domnieva, že kakaové bôby v Ghane ghanská vláda dotuje? Domnievame sa, že kávu na náhorných planinách Kene kenská vláda dotuje? Domnievame sa, pestovatelia banánov v Kolumbii a Kostarike dostávajú dotácie? Svet fungoval stáročia bez dotácií a Európa začala dotovať. A Európa dotuje a dotuje, dotuje i neobrábanie pôdy, dotuje čokoľvek, ale v oblasti vedy a výskumu zaostáva tak dramaticky, že si kope vlastný hrob. A môžeme diskutovať o tom, čo by sa s tým malo alebo nemalo robiť, ale presne ako povedal kolega Záhumenský, dotujú všetci naokolo a v tom je to prekliatie. Pretože keby všetci naraz prestali dotovať v ten istý deň, v tú istú hodinu, tak sa jednoducho ukáže, že to pôjde aj bez tých dotácií. A k tomu vysielaču, pán kolega, zabudli ste sa dať zvoliť do rady školy, ktorá nám zastupiteľom navrhla ten vysielač. Tá iniciatíva prišla z radov rodičov, ako ste vy.
Šimečka, Michal, podpredseda NR SR (2024-01-16):
Ďakujem pekne. Pán poslanec Tankó.
Hort, Milan, podpredseda NR SR (2011-10-11):
Poprosím o pokoj v rokovacej sále. Teraz vystúpi pán poslanec Ivan Chaban.
Sulík, Richard, predseda NR SR (2011-07-07):
Pán poslanec Markovič reaguje.
Hraško, Igor, poslanec NR SR (2013-05-16):
Ja už v podstate som na konci, len prichádza práve to hlasovanie a všetci sa sem narojili a neberú ohľad na to, že tu niekto rozpráva. Tak by som poprosil, ste sa mali vyrozprávať vonku a nie teraz to ťahať sem dovnútra. Ďakujem. Takže skutočne ide o to, kto bude majiteľom tej zdravotnej dokumentácie, či to budem ja, či to bude lekár, či to bude štát, alebo to bude tá firma, ktorá bude spravovať ten elektronický systém a ktorá v konečnom dôsledku môže istým spôsobom tie údaje aj zneužiť. Takže, pani ministerka, ešte raz by som len zopakoval, aby ste mi potom vedeli reagovať. Takže čo konkrétne to prinesie mne ako pacientovi, kedy to bude nasadené, čo sa zlepší a koľko to bude stáť? Ďakujem pekne.
Zmajkovičová, Renáta, podpredsedníčka NR SR (2013-10-29):
Pán poslanec, číslo? Ďakujem. Vyhlasujem rozpravu za skončenú a prerušujem rokovanie o tomto bode programu, budeme hlasovať o uznesení v rámci ďalších hlasovaní. Teraz dovoľte, aby som otvárala, otvorila bod interpelácie poslancov . Chcem vám dať do pozornosti § 129 ods. 1 zákona o rokovacom poriadku, ktorý upravuje charakter tohto ústavného inštitútu. Ďalej chcem pripomenúť, že podľa zákona o rokovacom poriadku ústne prednesené, vznesenie interpelácie nezbavuje poslanca povinnosti odovzdať svoju interpeláciu písomne predsedovi Národnej rady Slovenskej republiky. Písomne do bodu interpelácie sa prihlásili títo poslanci: pán poslanec Ján Mičovský, pán poslanec Alojz Hlina, pán poslanec Kvasnička, pán poslanec Érsék, pán poslanec Mikloško, pani poslankyňa Vášáryová a pani podpredsedníčka Jurinová. Teraz poprosím pána poslanca Mičovského.
Šeliga, Juraj, podpredseda NR SR (2020-05-12):
Ďakujem pekne, pani podpredsedníčka, a teraz dávam slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Tomášovi Lehotskému. Nech sa páči.
Jurinová, Erika, podpredsedníčka NR SR (2015-12-11):
Do rozpravy pán poslanec Jarjabek. Či ešte pokračujete? Pán poslanec Jarjabek sa v sále nenachádza, stráca poradie. Pán poslanec Huba takisto sa nenachádza v sále, stráca poradie. Nech sa páči, pán poslanec Zsolt Simon. (Ruch v sále.) Páni poslanci, nedebatujte medzi sebou. Vystúpenie má teraz pán poslanec Zsolt Simon.
Galko, Ľubomír, poslanec NR SR (2014-11-08):
Ďakujem pekne. Dve poznámky by som si dovolil k tomu, čo hovoril kolega Lipšic. Tá prvá v tej vete, že „Haščák môže s Paškom dlhodobo počítať“. No, ono je otázka, dokedy bude ten Paška preňho taký cenný, že áno? Myslím si, že to nezáleží len od neho. Chcel by som zareagovať na to, čo si povedal o tých rôznych náhodách. Mám na mysli tú náhodu pri tej rovnakej adrese dvoch podivuhodných alebo pozoruhodných firiem, ale takisto aj tie predchádzajúce náhody, sused konateľom a šialené prevody hore-dole. Všetci veľmi dobre vieme, že to nie sú náhody. A ja som presvedčený, že aj naši kolegovia zo SMER-u, oni to dávno vedia. Môžeme, viete, môže ich niekto podceňovať alebo ich kritizovať, alebo proste myslieť si o nich hocičo, ale ja som presvedčený, že za uplynulé dni a za uplynulé hodiny oni presne vedia, o čo tu ide. Presne vedia. Len oni s tým nemôžu nič robiť. To je ten prúser, že oni s tým nemôžu nič robiť, lebo také organizácie, ako je strana SMER, takýmto spôsobom fungujú. Takže ja by som naozaj netvrdil, že oni snáď si myslia, že všetko je čisté a tak ďalej, nie, oni presne vedia, o čo ide, a možno nám zostáva vysloviť len presvedčenie, že to nebude vždy tak v tejto strane, že to bude niekedy možno aj inak.
Pellegrini, Peter, predseda NR SR (2024-02-01):
Poprosím pána ministra financií, ktorý ak je tu, aby vošiel naspäť do sály, aby tu navrhovateľ bol počas rokovania.
Paška, Pavol, predseda NR SR (2013-10-17):
(Hlasovanie.) 143 prítomných, 131 za, 11 sa zdržali, 1 nehlasoval. Návrhy sme schválili. Pán poslanec Hreha uvedie v druhom čítaní hlasovanie o vládnom návrhu zákona č. 289 o používaní elektronickej registračnej pokladnice. Je to tlač 609. (Hlasovanie o vládnom návrhu zákona, ktorým sa mení a dopĺňa zákon č. 289/2008 Z. z. o používaní elektronickej registračnej pokladnice a o zmene a doplnení zákona Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov v znení neskorších predpisov , tlač 609.)
P. Hrušovský, podpredseda NR SR: (2002-05-31):
Páni poslanci, budeme pokračovať v hlasovaní o ďalšom prerokovanom návrhu zákona, ktorým je návrh na vydanie zákona, ktorým sa mení a dopĺňa zákon č. 145/1995 Z. z. o správnych poplatkoch v znení neskorších predpisov . Prosím pána poslanca Benkovského, aby ako poverený člen výboru uvádzal návrhy na hlasovanie. M. Benkovský, poslanec: Ďakujem za slovo, pán predsedajúci. Keďže v rozprave zaznel len jeden návrh, a to návrh, aby sa podľa § 73 ods. 3 písm. b) nepokračovalo v rokovaní, prosím, aby ste o tomto návrhu dali hlasovať.
Takáč, Richard, poslanec NR SR (2021-10-21):
Ďakujem veľmi pekne za slovo. Ďakujem za všetky reakcie na moje vystúpenie. Myslím si, že všetci normálni, súdni ľudia ho vnímali tak, ako ho vnímali, a nevnímali ho tak, ako spektrum liberálov sediace v tejto Národnej rade. Ja som očakával od liberálov, že aspoň sa budú mať snahu nejako to vysvetliť, argumentačne povedať, že teda nie, že takto, že takýto zákon nemôže a nedá sa to, ani v minulosti sa to nedalo. Ale ich argumentácia viac-menej je len v tom, že my tu ani o tom nemôžme rozprávať, hovoriť o tom, že čo majú robiť. Ako, bohužiaľ, to je jednoznačný liberálny postoj. A tak ako povedali aj ďalší kolegovia vo faktických, ako hovoriť tu o nejakom vy... ja to beriem ako pomaly vyhrážanie sa už občanom Slovenskej republiky, že končí prosperita, lebo áno, sme pomíňali peniaze na nezmyselné celoplošné testovanie, ktoré nás stálo podľa mňa vyše miliardy. Minuli sme neskutočné milióny na nezmyselnú očkovaciu lotériu, a tak si musia občania na Slovensku začať uťahovať opasky. A toto akože je úplne nonsens. A by som sa tak, už som povedal, že choďte sa prejsť po Slovensku a ja som, odkedy sa začalo toto aktívne riešiť, že sa zvyšuje cena elektriky, a iné krajiny k tomu aktívne pristúpili a hľadajú riešenia a aj našli riešenia, len u nás na Slovensku spíme, tak po jednotlivých pobočkách, napríklad v slovenských, SZE alebo ďalších, alebo slovenský plynárensky, SPP, choďte sa pozrieť, koľko ľudí v šórach stojí pred týmito pobočkami a hľadá riešenie, aspoň ako si sami pomôcť. Ale toto je v prvom rade úloha štátu, aby štát, vláda, ministerstvo im pomohlo.
Richter, Ján, minister práce, sociálnych vecí a rodiny SR (2014-05-14):
Ďakujem pekne. Zhodou okolností som práve v priebehu môjho vystúpenia dostal od svojich kolegov presnú informáciu. Vzhľadom na to, že Štatistický úrad v tejto chvíli vydal presné čísla, ktoré, ktoré sa týkajú tejto problematiky, tak, bohužiaľ, ten koeficient je 0,998. To znamená, potvrdili by sa tie obavy a z toho titulu pokladám za absolútne nevyhnutné takýto zákon prijať. Ďakujem.
B. Bugár, podpredseda NR SR: (2004-01-23):
Pán poslanec Maxon. M. Maxon, poslanec: Ďakujem pekne za slovo. Vážený pán podpredseda Národnej rady. Znenie listu, ktorý nám poslal predseda vlády, alebo zo znenia listu, ktorý nám poslal predseda vlády Slovenskej republiky je úplne zrejmé a jasné, že vláda pri schvaľovaní reformných krokov problematiku sociálno-ekonomických dopadov nemala spracovanú. A v tejto chvíli ja to uvádzam len ako fakt. Ak vláda pri schvaľovaní všetkých reformných krokov nemala spracované sociálno-ekonomické dopady, tak tá požiadavka pani poslankyne Tóthovej je úplne opodstatnená a oprávnená. Ja len s poľutovaním musím konštatovať, že ten list, ktorý nám predseda vlády poslal, to v plnom rozsahu potvrdzuje. Ďakujem pekne.
Habánik, Jozef, poslanec NR SR (2022-04-28):
Ďakujem pekne za slovo, pán predsedajúci. Pani poslankyňa, vy ste uviedli v rozprave jednu vec, s ktorou sa dá súhlasiť, že politické súboje sa majú zvádzať vo voľbách, že politická práca sa má vykonávať tam, kde sa vykonávať má, to znamená v tomtom prípade v Národnej rade Slovenskej republiky, v tomtom parlamente, preto by som vás všetkých, priatelia, chcel poprosiť, požiadať, aby sme v záujme demokracie toto rešpektovali. Rok ’22 je zároveň aj volebným rokom, tak nechajme politické strany, či už parlamentné, alebo neparlamentné, aby sa mohli pripraviť na tieto voľby, a ako ste správne poznamenali, potom nech výsledky práce jednotlivých politických strán, zoskupení ukážu, kto teda tú pravdu má a kto tú pravdu nemá, kto viac zabral, kto zabral menej, kto viac alebo menej oslovil ľudí. Toto je v demokratickom štáte veľmi dôležité, preto si vás dovolím, vážené kolegyne, kolegovia, požiadať, aby sme toto demokratické právo, toto právo, ktoré sme si tak ťažko vydobyli v roku 1989, rešpektovali. Ďakujem.
Pellegrini, Peter, predseda NR SR (2015-05-14):
Hlasujme o druhom pozmeňujúcom návrhu pána poslanca Kadúca. (Hlasovanie.) Prítomných 134 poslancov, za hlasovalo 38, proti bolo 54, zdržalo sa 41 poslancov, nehlasoval 1. Návrh sme neschválili.
Pellegrini, Peter, predseda NR SR (2015-09-24):
Panie poslankyne, páni poslanci, budeme pokračovať rokovaním v prvom čítaní o vládnom návrhu zákona, ktorým sa mení a dopĺňa zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je uverejnený ako tlač 1710. Návrh na jeho pridelenie na prerokovanie výborom je v rozhodnutí č. 1693. Poprosím teraz pána ministra zdravotníctva Slovenskej republiky Viliama Čisláka, aby vládny návrh zákona uviedol, a kolegov požiadam o kľud v rokovacej sále, aby sme mohli rokovať. Nech sa páči, pán minister, máte slovo.